text: اس موقع پر نائب صدر جمہوریہ موصوف نے اپنی تقریر میں مزید کہا کہ ریاست جھارکھنڈ قدرتی مناظر سےسجی ہوئی ہے اور ہندوستان کی 40 فیصد سے زائد معدنیاتی دولت جھارکھنڈ میں موجود ہے ۔ انہوں نے کہا کہ جھارکھنڈ کے معدنیاتی وسائل کو عوامی فلاح بالخصوص قطار میں کھڑے آخری شخص کی فلاح وبہبودکے لئے استعمال کیا جانا چاہئے ۔ انہوں نے کہا کہ اسمارٹ سٹی کے کاموں میں شفافیت اور نظام کی باقاعدگی بھی ازحد لازمی ہے ۔